שושי חייט

**שושי חייט** (25 ביוני 1947 – 17 באפריל 2011) הייתה ציירת, פסלת, משוררת וסופרת ישראלית, חברת אגודת הציירים והפסלים בישראל.

## ביוגרפיה
נולדה למשפחת גולדמן, דור שני לשואה בעיר קלוז' בטרנסליבניה, רומניה. בשנת 1950 עלתה לישראל. חיי ילדותה ונערותה היו קשים מנשוא היות שאביה נטש אותה בהיותה תינוקת ואמה התאבדה כשהייתה נערה בת 12.
ובשנת 1964 נישאה לצייר יעקב חייט. לזוג שתי בנות.

## לימודים
* 1961-1964 - לימודי אמנות בויצו צרפת. בין מוריה היו היוצרים: אלכסנדר בוגן, שמואל טפלר, משה רוזנטליס, ויצחק יורש.
* 1984-1986 - לימודי פיסול במכון לאמנות בבת-ים. מורה ראשי: הפסל יעקב אפשטיין.

## סגנון היצירה
בחייט דבק הכינוי 'ציירת הליצנים', משום שהדמויות האנושיות בציוריה עוטות על פניהן לרוב מסכה. סימטריה, שקט, סמכותיות ושלוות צבע עבדו אצל הציירת כמין בולם זעזועים מפני רקמת המציאות הקשה. חייט אפשרה ביצירותיה למצוא גוונים רבים ולעיתים הניחה רק לשחור וללבן, הפשוטים לכאורה של העיפרון, להעניק הבעות אנושיות מגוונות כחכמה, תמימות, ערמומיות ואומללות.
ממוזער|"קרקס החיים של שושי". ציור טריפטיכון. יוצרת: שושי חייט
בין יצירותיה הטריפטיכון, המשקף את מסכת חייה הקשים של האמנית כבר מילדותה, שהטילה אותה כהגדרתה, וכשם היצירה, אל זירת קרקס החיים של שושי. בכוח אישיותה, בדומה למסכה שביצירותיה, היא עוטה על רגשותיה מעטה בדמוי של 'רומנטיקת קרקסים', ובכך מרחיקה את הצופה מן ההליכה על חבל הזכרונות הדק האישי שלה.

אף על פי שהעיסוק בדמות הליצן מאפשר זאת, קשה למצוא בעבודותיה פארסה, בוטות או סלפסטיק לשמו, שכן דומה כי מרבית הדמויות, לרבות הפסלים שיצרה, נושאות בנטל של סבילות.

דוגמה לשימוש בלקסיקון הלולייני החזותי של היוצרת הייתה נוכחת ביצירת סדרת ציורי התנ"ך שיצרה, שבה הדמויות המסורתיות לובשות על פניהן מסכות של ליצנים. מתוך הסדרה בולט ציור בשם "טרוף טורף יוסף" (מתוך מעמד כתונת הפסים לאחר מכירתו של יוסף לישמעאלים), המהווה כמשל וכנמשל מרחשי ליבה וסיפורה האישי.

באחד הראיונות שנתנה לתקשורת הסבירה את עומק יצירתה ואת ההקשר לדמויות הליצנים:

***"אני משתמשת בדמותו של הליצן כדי להמחיש את מורכבות האדם ואת הצורך שלו להסתתר מאחורי מסכות. ליצן הוא אדם שעוטה על פניו מסכה, כולנו עוטים על פנינו מסכות. רוב שעות היום אנחנו מכסים את האמת במסכות כדי להתאים את עצמנו לסביבה. הליצן הוא אני, ומזה אני לא יכולה לברוח".***

## ספרים
* ספר שירים, תותים אדומים. פורסם בשנת 1990
* ספר שירים, לראות את אלוהים מבעד לחשיכה. פורסם בשנת 1997
* רומן, שלושה לילות בפופראד. הוצאת תמוז. פורסם בשנת 2006.
* ספר שירים, התזכור אהובי. הוצאת סער. פורסם בשנת 2012. הספר מאגד למעלה מ – 100 שירים מתוך כ – 200 שנמצאו במגירה לאחר מות היוצרת. בשירים אלה הסירה חייט את המסכה שעטתה על פניה וחשפה את אהבתה העזה לבעלה ואת כאבי הגוף וייסורי הנפש השזורים כחוט השני בתוך הדיאלוג הנצחי בין החיים והמוות.

## פרסים
* 1984 - פרס לאמנות בת-ים.
* 1994 - פרס ספרותי של קרן תרבות ע"ש שרה וחיים ינקולוביץ-חיפה, על ספר שיריה "תותים אדומים".

## הוראה
* 2003-1994 - הרצתה וקיימה השתלמויות ברחבי הארץ למורים בתחום האמנות.
* 2004-1996 - לימדה והקימה סדנא לציור ופיסול ב"אורט" כפר-סבא.

## גלריית עבודות
### ציורים

קובץ:Teenager.gif|נערה, שושי חייט
קובץ:Dancing.gif|ריקוד, שושי חייט
קובץ:Couple under the moon.gif|זוג לאור ירח, שושי חייט
קובץ:Striped gown.jpg|כתונת הפסים, שושי חייט
קובץ:In the coffee shop.jpg|בבית הקפה, שושי חייט
קובץ:Moment of thought.jpg|רגע של הרהור, שושי חייט
קובץ:Cards game.gif|משחקי הקלפים, שושי חייט
קובץ:Clown in a show.jpg|ליצן בהופעה, שושי חייט


### פיסול

קובץ:Woman lie.gif|אישה שוכבת, שושי חייט
קובץ:Naked.tif|ערום, שושי חייט
קובץ:Bat Sheva.jpg|בת שבע, שושי חייט
קובץ:Mask, Shoshi Chayat.jpg|מסכה, שושי חייט
קובץ:Torso, Shoshi Chayat.gif|טורסו, שושי חייט
קובץ:Doors, Shoshi Chayat.jpg|דלתות (פסל סביבתי בגן הפסלים, בית ספר עיינות), שושי חייט


## הציור האחרון
ממוזער|הליצנית, ציורה האחרון של שושי חייט
בתקופת שהותה הארוכה בבית החולים הקפידה חייט לצייר. כל ציור שיצרה נחתם וכן נרשמה על גביו שנת היצירה בלבד וללא התאריך המדויק.

את ציור הליצנית יצרה חייט בשעות הלילה המאוחרות, יום לפני שתואם לה ניתוח. דקות בודדות לפני הניתוח העניקה לבעלה יעקב חייט, לשתי בנותיה ולנכדה הבכור פתקים מקופלים ואישיים, היא בקשה שהפתקים ייקראו רק לאחר שכבר תהיה על שולחן הניתוחים, כאילו וידעה שנפרדת מהחיים ומבקשת לומר מספר מילות פרידה. לאחר מכן התברר כי גם על ציור הליצנית חתמה והוסיפה תאריך מלא ומדויק שכלל לא היה אופייני לה 4 באפריל 2011 – הוא ציורה האחרון. לאחר הניתוח לא התעוררה ושהתה בתרדמת כשבועיים עד שהלכה לעולמה.

## תערוכות
במהלך הקריירה האמנותית שלה הציגה שושי חייט 27 תערוכות יחיד ועוד 36 תערוכות קבוצתיות בישראל ובעולם.

### תערוכות יחיד והשקות ספרים

**תערוכות קבוצתיות נבחרות:**
* 1981 - "נויקלן", בית העירייה, גרמניה.
* 1997-90 - מוזיאון "בן-ארי", אמני בת-ים.
* 1993 - "יין וצבע", ביקב בראשון-לציון.

רבות מיצירותיה של חייט מוצגות בגלריות ובקרב אספני אומנות בישראל וברחבי תבל.

## קישורים חיצוניים

* 
* יפה נבו, האומנית שושי חייט נכנעה למחלת הסרטן, ynet.
* מירי קרימולובסקי, ליצנים בתערוכה, רשת ב' של קול ישראל. 7 במרץ 2012
* מרכז המידע לאמנות ישראלית-מוזיאון ישראל, שושי חייט

קטגוריה:ציירות ישראליות
קטגוריה:ציירים ישראלים
קטגוריה:פסלות ישראליות
קטגוריה:פסלים ישראלים
קטגוריה:נשים הקבורות בבית הקברות ירקון
קטגוריה:ישראליות זוכות פרסים: אמנות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:נשות הדור השני לשואה
קטגוריה:ישראליות שנולדו ב-1947
קטגוריה:ישראלים שנולדו ב-1947
קטגוריה:ישראליות שנפטרו ב-2011
קטגוריה:ישראלים שנפטרו ב-2011